Алаҳаӡы ақыҭан акриптоферма аарԥшуп
© Sputnik / Евгений ОдиноковМайнинг криптовалют
© Sputnik / Евгений Одиноков/
Аиҳабыра рықәҵарала Аԥсны иахьаҵанакуа акриптовалиута арҳара азин ыҟам аенергетикатә аинфраструктура ахьажәхьоу иахҟьаны.
АҞӘА, ԥхынгәы 8 - Sputnik. Гагратәи амилициеи АшәМи Аҳәынҭстандарти русзуҩцәа Алаҳаӡы ақыҭан закәаншьаҭада аус зуаз акриптоферма аадырԥшит.
Аԥсны ААР ишьақәнаргылеит 37 амаининг хархәага зтәыз Дмитри Жьиба шиакәыз. Аппаратқәа аус руан Аԥсны амаининг азин шыҟамгьы. Дара ықәганы ААР аҵәахырҭахь инаргеит. Аферма зхатәыз иганахьала административтә зинеилагараз аԥкаанҵа шьақәыргылоуп.
Абри азы аус Гагра араион аӡбарҭахь инашьҭуп.